CELEX: 62018CN0661
Language: fi
Date: 2018-10-22 00:00:00
Title: Asia C-661/18: Ennakkoratkaisupyyntö, jonka Tribunal Arbitral Tributário (Centro de Arbitragem Administrativa – CAAD) (Portugali) on esittänyt 22.10.2018 – CTT – Correios de Portugal SA v. Autoridade Tributária e Aduaneira

21.1.2019   
            
            
               FI
            
            
               Euroopan unionin virallinen lehti
            
            
               C 25/22
            
         
      Ennakkoratkaisupyyntö, jonka Tribunal Arbitral Tributário (Centro de Arbitragem Administrativa – CAAD) (Portugali) on esittänyt 22.10.2018 – CTT – Correios de Portugal SA v. Autoridade Tributária e Aduaneira
      (Asia C-661/18)
      (2019/C 25/26)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal Arbitral Tributário (Centro de Arbitragem Administrativa CAAD)
      
         Pääasian asianosaiset
      
      
         Kantaja: CTT – Correios de Portugal SA
      
         Vastaaja: Autoridade Tributária e Aduaneira
      
         Ennakkoratkaisukysymykset
      
      
                  1)
               
               
                  Ovatko verotuksen neutraalisuuden periaate sekä tehokkuus-, vastaavuus- ja suhteellisuusperiaate esteenä Portugalin arvonlisäverolain 98 §:n 2 momentin tulkitsemiselle siten, ettei sitä sovelleta tilanteissa, joissa jo tehtyjä vähennyksiä muutetaan tai oikaistaan?
               
            
                  2)
               
               
                  Ovatko edellä mainitut periaatteet esteenä Portugalin arvonlisäverolain 23 §:n 1 momentin b kohdan ja saman pykälän 6 momentin kaltaisen lainsäädännön tulkitsemiselle siten, ettei verovelvollinen, joka on valinnut kertoimeen ja/tai jakoperusteeseen perustuvan menetelmän laskeakseen osuuden, joka sillä on oikeus vähentää monikäyttöisten tavaroiden ja palveluiden hankinnan yhteydessä maksamastaan verosta, ja joka on oikaissut vähennyksen sitä vuotta, johon vähennys liittyy, koskevien lopullisten lukujen perusteella kyseisen 6 momentin mukaisesti, voi muuttaa näitä tekijöitä taannehtivasti laskemalla uudelleen alkuperäisen vähennyksen, joka on jo oikaistu kyseisessä säännöksessä säädetyn mukaisesti, kun arvonlisävero maksetaan jälkikäteen toiminnasta, jota se alun perin piti arvonlisäverosta vapautettuna?